इतने मुकाबलों के बाद सचिन, पोंटिंग के आंकड़े भी विराट के आगे फीके
India vs West Indies 2nd Test; Virat Kohli vs Sachin Tendulkar: Who Holds the Most Records in International Cricket? भारत और वेस्टइंडीज के बीच कल से शुरू हो रहा दूसरा टेस्ट मैच भारतीय स्टार विराट कोहली के करियर का 500वां इंटरनेशनल मुकाबला होगा।
भारत और वेस्टइंडीज के बीच कल से शुरू हो रहा दूसरा टेस्ट मैच भारतीय स्टार विराट कोहली के करियर का 500वां इंटरनेशनल मुकाबला होगा। विराट इस माइलस्टोन तक पहुंचने वाले भारत के चौथे और दुनिया के 10वें खिलाड़ी बनेंगे। विराट से पहले 6 बैटर्स और 3 ऑलराउडंर्स ने 500 से ज्यादा इंटरनेशनल मैच खेले।
खास बात यह है कि ठीक 500 मुकाबले खेलकर सबसे ज्यादा रन बनाने वाले सितारों की लिस्ट में विराट का नंबर-1 होना तय है। विराट ने अब तक 499 इंटरनेशनल मैच खेले हैं। इनमें 110 टेस्ट, 274 वनडे और 115 टी-20 शामिल हैं। इन सभी मुकाबलों को मिलाकर विराट ने 53.48 के एवरेज से 25,461 रन बनाए हैं। इनमें उन्होंने 75 शतक और 131 अर्धशतक जमाए हैं।
इस स्टोरी में हम जानेंगे कि ठीक 500 मैचों के बाद सचिन तेंदुलकर, रिकी पोंटिंग सहित इस मुकाम पर पहुंचने वाले 9 दिग्गजों ने कितने रन बनाए थे। साथ ही यह भी देखेंगे कि कोहली अपने 500वें मैच में कौन-कौन से रिकॉर्ड तोड़ सकते हैं...
ग्राफिक्स में देखिए 500 क्लब में शामिल दुनिया के बैटर्स और उनका ओवरऑल प्रदर्शन...
अब 499 मैचों के बाद विराट कोहली के आंकड़े 
रन बनाने में सबसे आगे, तेंदुलकर के बराबर शतक 
विराट कोहली 500 मैचों में सबसे ज्यादा रन बनाने वाले बैटर बन जाएंगे। वे 499 मैचों में ही सचिन तेंदुलकर, रिकी पोंटिंग, महेला जयवर्धने, सनथ जयसूर्या और जैक कैलिस जैसे दिग्गज बल्लेबाजों को पीछे छोड़ चुके हैं।
कोहली अब तक 25,461 रन बना चुके हैं। उन्होंने 53.48 के एवरेज से इतने रन बनाए, जो कि अन्य दिग्गजों से ज्यादा है। यहां तक कि पूर्व ऑस्ट्रेलियाई कप्तान रिकी पोंटिंग ने भी 500 मैचों में 25,035 रन बनाए थे।
कोहली के बल्ले से अब तक 75 शतक बन चुके हैं। सचिन तेंदुलकर ने भी 500 मैचों में इतने शतक ही जमाए थे। यानी वेस्टइंडीज के खिलाफ शतक लगाते ही विराट सचिन को भी पीछे छोड़ देंगे। ग्राफिक्स में देखिए आंकड़े...
खबर में आगे बढ़ने से पहले हमारे इस पोल में अपनी राय देते चलिए...
यहां से ग्राफिक्स में दुनिया के उन 9 बैटर्स के आंकड़े, जो अब तक 500 से ज्यादा मैच खेल चुके हैं। सभी आंकड़े उनके 500वें मैच के बाद के हैं।
1. 500 क्लब के टॉप स्कोरर हैं पोंटिंग 
पूर्व ऑस्ट्रेलियाई कप्तान रिकी पोंटिंग 500 क्लब में शामिल टॉप स्कोरर बल्लेबाज हैं। उन्होंने 47.95 के एवरेज से 25,035 रन बनाए हैं। तब पोंटिंग 68 शतक बना चुके थे। वे 500 मैचों में 25 हजार से ज्यादा रन बनाने वाले दुनिया के पहले बैटर ही बने थे।
ग्राफिक्स में देखिए आंकड़े...
2. सचिन ने बनाए थे सबसे ज्यादा शतक 
क्रिकेट का भगवान कहे जाने वाले सचिन तेंदुलकर 500 क्लब में सबसे ज्यादा शतक जमाने वाले बल्लेबाज थे। उन्होंने 500 मुकाबले में 75 शतक जमा दिए थे। तब सचिन के नाम 24,874 रन थे और उनका एवरेज 48.48 था।
ग्राफिक्स में देखिए आंकड़े...
3. 50+ के एवरेज से रन बना रहे थे जैक कैलिस 
500 क्लब में साउथ अफ्रीकी बैटर जैक कैलिस का एवरेज सबसे शानदार रहा है। अपने 500वें मैच तक कैलिस ने 50.28 के एवरेज से रन बनाए थे। उनके नाम 60 शतकों सहित 24,799 रन थे।
आगे देखिए आंकड़े...
4. सबसे ज्यादा नाबाद रहे द्रविड़, कोहली उनसे भी आगे
500 क्लब में शामिल भारतीय कोच राहुल द्रविड़ सबसे ज्यादा नाबाद लौटे। वे 72 बार नाबाद रहे, जबकि कोहली अब तक 82 बार नॉट आउट रह चुके हैं। द्रविड़ ने 500 मैचों में 45.57 के एवरेज से 23,607 रन बनाए थे। द्रविड़ के नाम 47 शतक शामिल थे।
ग्राफिक्स में देखिए आंकड़े...
5. संगकारा सबसे ज्यादा रन बनाने वाले लेफ्टी बैटर
श्रीलंका के कुमार संगकारा 500 क्लब में शामिल बाएं हाथ के टॉप स्कोरर बैटर हैं। उन्होंने 500 मुकाबलों में 44.73 के एवरेज से 22,592 रन बनाए थे। तब संगकारा के नाम 47 शतक थे। ग्राफिक्स में देखिए आंकड़े...
6. जयवर्धने ने 20,223 रन बनाए
श्रीलंकाई बैटर महेला जयवर्धने ने अपने 500 मुकाबलों में 20,223 रन बनाए थे। उनका एवरेज 40.21 का था, उन्होंने 44 शतकीय पारियां भी खेली थीं।
ग्राफिक्स में देखिए आंकड़े...
7. 39 शतक बना चुके थे जयसूर्या 
श्रीलंका के दिग्गज बल्लेबाज सनथ जयसूर्या 500 क्लब में शामिल 7वें बल्लेबाज हैं। उन्होंने 35.57 के एवरेज से 39 शतकों सहित 18,889 रन बना लिए थे। आंकड़े ग्राफिक्स में देखिए...
8. 16 शतक ही बना पाए धोनी
पूर्व भारतीय कप्तान महेंद्र सिंह धोनी 500 क्लब के टॉप स्कोरर की सूची में आठवें नंबर पर हैं। 500 मैचों के बाद धोनी के नाम 16,330 रन थे। वे 45.11 के एवरेज से रन बना रहे थे। धोनी इन मुकाबलों में 16 सेंचुरी ही बना पाए थे। 
आंकड़े ग्राफिक्स में देखिए...
9. शाहिद अफरीदी का प्रदर्शन बैटर्स में सबसे खराब 
500 क्लब का प्रदर्शन देखने से पता चलता है कि इस क्लब में शामिल बैटर्स में पूर्व पाकिस्तानी कप्तान शाहिद अफरीदी का प्रदर्शन थोड़ा फीका रहा। उन्होनें 500 मुकाबलों में महज 24.32 के एवरेज से 11 शतकों सहित 10,899 रन बनाए थे। हालांकि, वे ऑलराउंडर थे और 500 मैचों के बाद 524 विकेट भी ले चुके थे।
आंकड़े ग्राफिक्स में देखिए...
अब जानते हैं वे 5 रिकॉर्ड, जो कोहली के 500 क्लब में शामिल होने से टूटेंगे...
